|  |
| --- |
| Հայաստանի Տարածքային Զարգացման ՀիմնադրամArmenian Territorial Development Fund |



 N\_\_\_\_\_\_\_\_\_\_ « » օգոստոսի 2024թ.

**«Ջի Թի Էս Քնսթրաքշն» ՍՊ ընկերության**

**տնօրեն պարոն Վազգեն Պողոսյանին**

**«Տ․ Տ․ Տ․» ՍՊ ընկերության**

**տնօրեն պարոն Տավրոս Գևորգյանին**

**«Թամսամ» ՍՊ ընկերության**

**տնօրեն պարոն Մուշեղ Ալոյանին**

Հարգելի պարոնայք,

ՀՀ Արմավիրի մարզի Նոր Կեսարիա բնակավայրի միջնակարգ դպրոցի կառուցման համար իրականացվել է գնման թիվ ՀՏԶՀ-ԴԲՄ-ԱՇՁԲ-2024/36 ընթացակարգը (այսուհետ՝ Ընթացակարգ), որի արդյունքում Հայաստանի տարածքային զարգացման հիմնադրամի (այսուհետ՝ նաև Հիմնադրամ) և«Ջի Թի Էս Քնսթրաքշն» ՍՊԸ, «Թամսամ» ՍՊԸ և «Տ․ Տ․ Տ․» ՍՊԸ համատեղ գործունեության միջև 2024 թվականի մարտի 28-ին կնքվել է «Կապալային աշխատանքների կատարման պետական գնման» թիվ ՀՏԶՀ-ԴԲՄ-ԱՇՁԲ-2024/36 պայմանագիրը (այսուհետ` նաև Պայմանագիր):

Ընթացակարգի 2․3 կետի համաձայն մասնակիցի՝ Օրենքի 6-րդ հոդվածի 1-ին մասի 6-րդ կետով նախատեսված ցուցակում ներառվելը, դրանում գտնվելու ժամանակահատվածում, ինքնաբերաբար հանգեցնում է վերջինիս հետ փոխկապակցված անձանց գնումների գործընթացին մասնակցության իրավունքի սահմանափակման:

Հայաստանի Հանրապետության կառավարության 2017 թվականի մայիսի 4-ի «Գնումների գործընթացի կազմակերպման կարգը հաստատելու և Հայաստանի Հանրապետության կառավարության 2011 թվականի փետրվարի 10-ի N 168-ն որոշումն ուժը կորցրած ճանաչելու մասին» N 526-Ն որոշման N 1 հավելվածով հաստատված կարգի 119-րդ կետի 2-րդ ենթակետի համաձայն՝ գնումների հետ կապված հարաբերությունները կարգավորող Հայաստանի Հանրապետության օրենսդրության իմաստով` ֆիզիկական և իրավաբանական անձինք համարվում են փոխկապակցված, եթե նրանք գործել են համաձայնեցված՝ ելնելով ընդհանուր տնտեսական շահերից կամ եթե տվյալ ֆիզիկական անձը կամ նրա ընտանիքի անդամը հանդիսանում է՝

ա) տվյալ իրավաբանական անձի բաժնետոմսերի տասը տոկոսից ավելիին տնօրինող մասնակից,

բ) Հայաստանի Հանրապետության օրենսդրությամբ չարգելված այլ ձևով իրավաբանական անձի որոշումները կանխորոշելու հնարավորություն ունեցող անձ,

գ) տվյալ իրավաբանական անձի խորհրդի նախագահ, խորհրդի նախագահի տեղակալ, խորհրդի անդամ, գործադիր տնօրեն, նրա տեղակալ, գործադիր մարմնի գործառույթներ իրականացնող կոլեգիալ մարմնի նախագահ, անդամ,

դ) իրավաբանական անձի այնպիսի աշխատակից, որն աշխատում է գործադիր տնօրենի անմիջական ղեկավարության ներքո կամ իրավաբանական անձի կառավարման մարմինների կողմից որոշումների ընդունման հարցում որևէ էական ազդեցություն ունի,

ՀՀ պետական վերահսկողության ծառայությունը 2024 թվականի հունիսի 10-ի թիվ Ե/1399-24 գրությամբ տեղեկացրել է, որ գնումների պաշտոնական տեղեկագրում հրապարակված թիվ ՀՏԶՀ-ԴԲՄ-ԱՇՁԲ-2024/36 գնման ընթացակարգի վերլուծության արդյունքում պարզվել է, որ 2023 թվականի մայիսի 11-ից մինչև 2024 թվականի հունիսի 14-ը «Ջի Թի Էս Քնսթրաքշն» ՍՊ ընկերության տնօրեն է հանդիսացել Վազգեն Մովսեսի Պողոսյանը։

Միաժամանակ, Վազգեն Մովսեսի Պողոսյանը 2022 թվականի օգոստոսի 23-ից մինչ օրս հանդիսանում է նաև «ՎԻԳՄԵՏ» ՍՊ ընկերության 100 տոկոս բաժնեմասի սեփականատեր և տնօրեն, իսկ «ՎԻԳՄԵՏ» ՍՊԸ-ն 2022 թվականի նոյեմբերի 19-ից մինչև 2024 թվականի նոյեմբերի 19-ը ներառված է գնումների գործընթացներին մասնակցելու իրավունք չունեցող մասնակիցների ցուցակում։

Պայմանագրի 8.3 կետի համաձայն այն դեպքում, երբ օրենքով նախատեսված կարգով օրենքի պահանջների կատարման նկատմամբ հսկողության կամ վերահսկողության կամ բողոքների քննության արդյունքում արձանագրվում է, որ գնման գործընթացում, մինչև պայմանագրի կնքումը, Կապալառուն ներկայացրել է կեղծ փաստաթղթեր (տեղեկություններ և տվյալներ), կամ վերջինիս ընտրված մասնակից ճանաչելու մասին որոշումը չի համապատասխանում Հայաստանի Հանրապետության օրենսդրությանը, ապա այդ հիմքերն ի հայտ գալուց հետո Պատվիրատուն միակողմանիորեն լուծում է պայմանագիրը, եթե արձանագրված խախտումները մինչև պայմանագրի կնքումը հայտնի լինելու դեպքում գնումների մասին Հայաստանի Հանրապետության օրենսդրության համաձայն հիմք կհանդիսանային պայմանագիրը չկնքելու համար։ Ընդ որում, Պատվիրատուն չի կրում պայմանագրի միակողմանի լուծման հետևանքով Կապալառուի համար առաջացող վնասների կամ բաց թողնված օգուտի ռիսկը, իսկ վերջինս պարտավոր է Հայաստանի Հանրապետության օրենքով սահմանված կարգով փոխհատուցել իր մեղքով Պատվիրատուի կրած վնասներն այն ծավալով, որի մասով պայմանագիրը լուծվել է։

Հաշվի առնելով վերոգրյալը և ղեկավարվելով Պայմանագրի 8.3-րդ կետի դրույթներով՝ Հիմնադրամի և «Ջի Թի Էս Քնսթրաքշն» ՍՊԸ, «Թամսամ» ՍՊԸ և «Տ․ Տ․ Տ․» ՍՊԸ համատեղ գործունեության միջև 2024 թվականի մարտի 28-ին կնքված «Կապալային աշխատանքների կատարման պետական գնման» թիվ ՀՏԶՀ-ԴԲՄ-ԱՇՁԲ-2024/36 պայմանագիրը համարվում է միակողմանիորեն լուծված:

|  |  |  |  |  |  |
| --- | --- | --- | --- | --- | --- |
|

|  |  |  |
| --- | --- | --- |
|  **ՀԱՐԳԱՆՔՈՎ՝****ԳՈՐԾԱԴԻՐ ՏՆՕՐԵՆ**  |  |  **Ս. ԲԱՂԻՆՅԱՆ** |

*Կատարող՝* ՀՏԶՀ Իրավաբանական վարչության,Իրավական ապահովման և խորհրդատվությանբաժնի իրավաբան՝ Ն. ՀակոբյանՀեռախոս՝ (060) 50 15 60 (155) |  |  |